
V I L J A N D I  L I N N
LINNAVALITSUS
MÄÄRUS

. september 2026   nr

Viljandi Spordikooli põhimäärus


Määrus kehtestatakse Viljandi Linnavolikogu 16.06.2022 määruse nr 20 „Viljandi linna põhimäärus“ § 30 lõike 5 ja huvikooli seaduse § 7 lõike 2 alusel.

1. peatükk
ÜLDSÄTTED

§ 1. Nimi ja õiguslik seisund
(1) Viljandi Spordikool (edaspidi spordikool) on Viljandi linna hallatav munitsipaalhuvikool.
(2) Spordikooli tegevust koordineerib Viljandi Linnavalitsuse haridus- ja kultuuriamet.
(3) Spordikool juhindub oma tegevuses huvikooli seadusest, huviharidusstandardist, teistest Eesti Vabariigi õigusaktidest, Viljandi linnavolikogu ja Viljandi linnavalitsuse õigusaktidest ning käesolevast põhimäärusest.
(4) Spordikoolil on oma sümboolika ning tegevuseks eraldatud vara ja ruumid.

§ 2. Asukoht ja tegutsemiskohad
Spordikooli aadress on Vaksali tänav 4, Viljandi linn 71020, Eesti Vabariik.

§ 3. Õppekeel ja õppetöö aeg
(1) Spordikooli õppe- ja treeningtegevus toimub eesti keeles.
(2) Spordikooli õppetöö ja treeningprotsessid toimuvad üldjuhul üldhariduskooli õppetöö välisel ajal ning õppurite vabal ajal.

2. peatükk
TEGEVUSE EESMÄRGID JA ÜLESANDED

§ 4. Tegevuse eesmärk
Spordikooli eesmärk on pakkuda kvaliteetset huviharidust spordi valdkonnas, arendada õppurite kehalisi, vaimseid ja sotsiaalseid oskusi, propageerida tervislikke eluviise ning toetada mitmekülgset isiksuse arengut.

§ 5. Kooli põhiülesanded
Spordikooli põhiülesanded on:
1) sportliku treeningprotsessi korraldamine ja asjatundlik juhendamine;
2) sportlike oskuste, kehalise võimekuse ja teadmiste arendamine vastavalt õppekavale;
3) õppurite osalemise korraldamine treeninglaagrites, võistlustel ja spordiüritustel;
4) andekate noorte toetamine ja Eesti koondise ettevalmistusse suunamine;
5) huviharidusstandardi nõuetele vastava õppekava rakendamine ja arendamine;
6) õppurite tervise ja turvalisuse tagamine õppe- ja treeningprotsessis;
7) koostöö tegemine alaliitude, spordiühenduste ning haridusasutustega.


§ 6. Õppekavaväline ja majandustegevus
Spordikool võib põhitegevuse kõrval ja seda kahjustamata korraldada avalikke spordiüritusi, osutada tasulisi teenuseid spordivaldkonnas, rentida välja ruume ja spordi- ning õppevahendeid, kooskõlas kooli pidaja kehtestatud hinnakirjadega.

§ 7. Arengukava ja sisehindamine
(1) Kooli järjepideva arengu tagamiseks ja põhieesmärkidest tulenevate tegevuste planeerimiseks koostatakse koostöös hoolekogu ja õppenõukoguga kooli arengukava vähemalt kolmeks aastaks.
(2) Arengukavas määratakse kooli visioon, missioon, arengu põhisuunad ja -valdkonnad, tegevuskava ning arengukava uuendamise kord.
(3) Arengukava kinnitab Viljandi Linnavalitsus volikogu kehtestatud korras ning see avalikustatakse kooli veebilehel.
(4) Koolis viiakse läbi järjepidevat sisehindamist, mille eesmärk on tagada treeningtegevuse kvaliteet ning toetada kooli arengut vastavalt linnavalitsuse kehtestatud sisehindamise korrale.

3. peatükk
JUHTIMINE JA STRUKTUUR

§ 8. Direktor
(1) Spordikooli juhib direktor, kelle nimetab ametisse linnavalitsus. Töölepingu sõlmib ja lõpetab linnapea.
(2) Direktor esindab kooli, teeb tehinguid pidaja nimel, kinnitab asjaajamiskorra, kodukorra ja õppekavad, juhib õppenõukogu, tagab hoolekogu ja õppenõukogu otsuste täitmise, sõlmib, muudab ja ütleb üles töölepinguid koolitöötajatega, koostab eelarveprojekti, tagab seaduste ja muude õigusaktidega sätestatud aruannete koostamise ja esitamise ning täidab muid õigusaktidest tulenevaid kohustusi.

§ 9. Kooli struktuur
Spordikooli töötajate struktuuri ja koosseisu kinnitab linnavalitsus direktori ettepanekul, tuginedes õppekohtade ja allüksuste vajadustele.

§ 10. Õppenõukogu ülesanded ja koosseis
Õppenõukogu ülesanne on õppetegevuse analüüsimine ja hindamine ning juhtimisotsuste tegemine. Liikmeteks on kõik õppe- ja kasvatustegevusega seotud töötajad.

§ 11. Õppenõukogu töökord
(1) Töövorm on koosolek, mis toimub vähemalt kaks korda aastas. Kokku kutsub direktor, teavitades üks nädal ette (erakorralisest kolm tööpäeva ette).
(2) Õppenõukogu on otsustusvõimeline, kui kohal on 2/3 liikmetest. Otsused võetakse vastu lihthäälteenamusega, protokollitakse ja tehakse teatavaks asjaosalistele.

§ 12. Hoolekogu ülesanded ja koosseis
Hoolekogu on 5–9-liikmeline, kuhu kuuluvad kooli pidaja, koolitöötajate, lastevanemate ja õppurite esindajad. Hoolekogu suunab kooli tegevust, vaatab läbi eelarveprojekti ja kooskõlastab kodukorra, vajadusel teeb kooli pidajale ettepaneku järelevalve teostamiseks, teeb ettepanekuid õppekavade või õppekorralduse muutmiseks ning täidab muid õigusaktidest tulenevaid kohustusi.

§ 13. Hoolekogu töökord
(1) Hoolekogu valib endi hulgast esimehe. Hoolekogu koguneb vähemalt kord poolaastas esimehe kutsel.
(2) Hoolekogu on otsustusvõimeline, kui kohal on vähemalt 2/3 liikmetest. Otsused võetakse vastu poolthäälte enamusega, häälte võrdsel jagunemisel on otsustavaks esimehe hääl. Otsused protokollitakse.



4. peatükk
ÕPPEKORRALDUS

§ 14. Õppekorralduse alused
(1) Õppekorralduse aluseks on EHIS-es registreeritud spordialade õppekavad, mis koostatakse vastavalt huviharidusstandardile.
(2) Spordikooli treeningastmed on:
1) AE – algettevalmistus;
2) E1/E2 – ettevalmistusaste;
3) ÕT1/ÕT2 – õppe-treeningaste;
4) MA – meisterlikkuse aste (koostöös spordialaliitudega).
(3) Treeningrühmade suurused ja nädalakoormused lähtuvad õppekavadest ning riiklikest normidest.

§ 15. Õppeperiood ja õppevaheaegade kinnitamise kord
Üldjuhul algab õppeaasta kestab 1. septembril ja lõpeb järgmise aasta 31. augustil. Õppeaasta koosneb kuni 44 õppenädalast. Treeningtundide ja vaheaegade jaotus sätestatakse spordikooli üldtööplaanis, arvestades spordialade hooajalisust ja võistluskalendreid.

§ 16. Õppurite hindamine ja tagasiside
Õppurite sportlikku arengut ja kehalist võimekust hinnatakse regulaarselt treeningnormatiivide, katsete ja võistlustulemuste baasil, tagades õppurile ja lapsevanemale pideva tagasiside arengust.

§ 17. Kooli lõpetamine
(1) Spordikooli lõpetajaks loetakse õppur, kes on täitnud spordiala õppekava täies mahus või osalenud tulemuslikult spordikooli õppetöös vähemalt 3 aastat.
(2) Lõpetajale väljastatakse lõputunnistus, kuhu kantakse õppeperiood, omandatud spordiala, treeningteadmiste hinnang ning läbitud kohtuniku- ja treenerikoolitused.

5. peatükk
ÕPPURID JA KOOLITÖÖTAJAD

§ 18. Õppurite vastuvõtmine ja väljaarvamine
(1) Õppurite vastuvõtt toimub digitaalse või kirjaliku avalduse alusel ja vormistatakse direktori käskkirjaga.
(2) Õppur võidakse nimekirjast välja arvata direktori käskkirjaga kooli lõpetamisel, vanema avalduse alusel, kui ta rikub korduvalt (vähemalt kahel korral) kodukorda või sportlikku režiimi, puudub mõjuva põhjuseta kahe järjestikuse kuu vältel treeningult või kui õppetasu on tasumata kahe kuu vältel.

§ 19. Õppurite õigused ja kohustused
(1) Õppuril on õigus ohutule ja turvalisele treeningkeskkonnale, õppekavakohasele juhendamisele, tagasisidele ning esindamisele laagrites ja võistlustel. Samuti õigus tutvuda dokumentidega, nõuda õppekavakohast õpet, osaleda esindajate kaudu hoolekogus, moodustada õpilasesindus ja selles osaleda.
(2) Õppur on kohustatud järgima kodukorda, ohutusreegleid, osalema regulaarselt treeningutel, järgima ausa mängu (fair play) põhimõtteid, hoidma vara ning esindama kooli väärikalt.
(3) Spordikool tagab õppuri huvikoolis viibimise ajal tema tervise kaitse.

§ 20. Koolitöötajate õigused ja kohustused
(1) Töötajad on õpetajad ja teised töötajad. Töötajate õigused, kohustused ja vastutus määratakse ametijuhendi, töölepingu, töökorralduse reeglite ning teisi töösuhteid reguleerivate õigusaktidega. Treenerid peavad vastama spordialade kutsestandarditele (EKR tase 3–7) ning täiendama end regulaarselt.
(2) Treeneri ja noortega töötavate isikute ametikohad täidetakse avaliku konkursi teel. Töösuhted reguleeritakse seadustega ning töötajad peavad omama täielikku sobivust alaealistega töötamiseks.
6. peatükk
FINANTSEERIMINE, MAJANDAMINE JA ASJAAJAMINE

§ 21. Kooli vara
Spordikooli vara on Viljandi linna omand. Vara valdamine, kasutamine ja käsutamine toimub vastavalt kooli pidaja kehtestatud korrale.

§ 22. Finantseerimine ja eelarve
Spordikooli tulud moodustuvad linna- ja riigieelarve eraldistest, toetustest, annetustest, tasulistest teenustest ja õppetasust. Finantstegevust juhib direktor eelarve piires. Raamatupidamist korraldab linnavalitsus.

§ 23. Õppekoha maksumus ja õppetasu
(1) Huvikooli õppekoha maksumus koosneb tegevuskulust ja õppetasust.
(2) Õppekoha tegevuskulu kaetakse Viljandi linna eelarvest õppuri puhul, kelle rahvastikuregistrijärgne elukoht on Viljandi linn.
(3) Õppuri puhul, kelle rahvastikuregistrijärgne elukoht ei ole Viljandi linn, esitatakse tegevuskulu arve õppuri elukohajärgsele kohaliku omavalitsuse üksusele. Juhul kui õppuri rahvastikuregistrijärgne kohalik omavalitsus keeldub tegevuskulu arvet tasumast või vastavat lepingut ei ole sõlmitud, on arve kohustatud täies mahus tasuma õppuri seaduslik esindaja (lapsevanem, eestkostja või hooldaja).
(4) Õppetasu suuruse, arvestusperioodi ning soodustuste andmise ja õppetasust vabastamise korra kehtestab linnavalitsus. Õppetasu tasub õppuri seaduslik esindaja.

§ 24. Asjaajamine ja aruandlus
Asjaajamine toimub vastavalt kehtivatele seadustele (sh avaliku teabe seadus ja isikuandmete kaitse nõuded). Esitatakse regulaarseid finants- ja statistilisi aruandeid.

7. peatükk
JÄRELEVALVE

§ 25. Järelevalve teostamine
(1) Haldusjärelvalvet õppe- ja treeningtegevuse üle teostab Haridus- ja Teadusministeerium.
(2) Teenistuslikku järelevalvet spordikooli tegevuse üle teostab linnavalitsus.

8. peatükk
ÜMBERKORRALDAMINE, TEGEVUSE LÕPETAMINE JA LÕPPSÄTTED

§ 26. Ümberkorraldamine ja tegevuse lõpetamine
Spordikooli ümberkorraldamise või tegevuse lõpetamise otsustab Viljandi Linnavolikogu, teavitades sellest kõiki osapooli vähemalt neli kuud enne õppeperioodi lõppu.

§ 27. Jõustumine
Määrus jõustub kolmandal päeval pärast avaldamist Riigi Teatajas.


(allkirjastatud digitaalselt)
Jaak Pihlak	(allkirjastatud digitaalselt)
linnapea	Ene Rink
linnasekretär


2

image1.png





EELNÕU     V I L J A N D I  L I N N   LINNAVALITSUS   MÄÄRUS     .   september   202 6       nr     Viljandi  Spordikooli   põhimäärus       Määrus kehtestatakse Viljandi Linnavolikogu 16.06.2022 määruse nr 20 „Viljandi linna  põhimäärus“ § 30 lõike 5 ja huvikooli seaduse § 7 lõike 2 alusel.     1. peatükk   ÜLDSÄTTED     § 1. Nimi ja õiguslik seisund   (1) Viljandi Spordikool (edaspidi spordikool) on Viljandi linna hallatav munitsipaalhuvikool.   (2) Spordikooli tegevust koordineerib Viljandi Linnavalitsuse haridus -   ja kultuuriamet.   (3)  Spordikool juhindub oma tegevuses huvikooli seadusest, huviharidusstandardist, teistest Eesti  Vabariigi õigusaktidest, Viljandi linnavolikogu ja Viljandi linnavalitsuse õigusaktidest ning  käesolevast põhimäärusest.   ( 4 ) Spordikoolil on oma sümboolika ning tegevuseks eraldatud vara ja ruumid.     § 2. Asukoht ja tegutsemiskohad   Spordikooli aadress on Vaksali tänav 4, Viljandi linn 71020, Eesti Vabariik.     § 3. Õppekeel ja õppetöö aeg   (1) Spordikooli õppe -   ja treeningtegevus toimub eesti keeles.   (2) Spordikooli õppetöö ja treeningprotsessid toimuvad üldjuhul üldhariduskooli õppetöö välisel  ajal ning õppurite vabal ajal.     2. peatükk   TEGEVUSE EESMÄRGID JA ÜLESANDED     § 4. Tegevuse eesmärk   Spordikooli eesmärk on pakkuda kvaliteetset huviharidust spordi valdkonnas, arendada õppurite  kehalisi, vaimseid ja sotsiaalseid oskusi, propageerida tervislikke eluviise ning toetada  mitmekülgset  isiksuse   arengut.     § 5. Kooli põhiülesanded   Spordikooli põhiülesanded on:   1) sportliku treeningprotsessi korraldamine ja asjatundlik juhendamine;   2) sportlike oskuste, kehalise võimekuse ja teadmiste arendamine vastavalt õppekavale;   3) õppurite osalemise korraldamine treeninglaagrites, võistlustel ja spordiüritustel;   4) andekate noorte toetamine ja Eesti koondise ettevalmistusse suunamine;   5) huviharidusstandardi nõuetele vastava õppekava rakendamine ja arendamine;   6) õppurite tervise ja turvalisuse tagamine õppe -   ja treeningprotsessis;   7) koostöö tegemine alaliitude, spordiühenduste ning haridusasutustega.      

